এ পি এছ চিৰ কেলেংকাৰিত অভিযুক্ত ২২জন কাৰাবন্দী বিষয়াক ন্যায়িক জিম্মাৰ ম্যাদ ওকলাৰ পিছত আদালতে পুনৰ কাৰাগাৰলৈ প্ৰেৰণ কৰাৰ বিপৰীতে একেলগে গ্ৰেপ্তাৰ হোৱা বিজেপিৰ সাংসদ আৰ পি শৰ্মাৰ জীয়েক পল্লৱী শৰ্মাৰ অন্তৰ্ৱৰ্তীকালীন জামিনৰ ম্যাদ বৃদ্ধি কৰিলে আদালতে।
দেউতাকৰ অসুখৰ বাবে চিকিৎসাত সহযোগ কৰিব লাগে বাবে মানৱীয়তাৰ আধাৰত এ পি এছ বিষয়া পল্লৱী শৰ্মাক যোৱা ১ আগষ্টত গুৱাহাটী উচ্চ ন্যায়ালয়ে অন্তৱৰ্তীকালীন জামিন দিছিল।
পল্লৱীৰ এই জামিন মাত্ৰ ১৪ দিনৰ বাবে থকাৰ উপৰি কঠোৰ চৰ্ত-আৰোপিত আছিল। কিন্তু ১৩ আগষ্টত একেই যুক্তিত একে ধৰণৰ চৰ্তেৰে পল্লৱী শৰ্মাৰ জামিন অহা ২০ আগষ্টলৈ বৃদ্ধি কৰিছে ন্যায়ালয়ে।
আনহাতে উক্ত দিনটোতে আৰক্ষীয়ে ন্যায়ালয়ত দাখিল কৰিব অভিযুক্ত আৰু কাৰাৰুদ্ধ বিষয়াগৰাকীৰ কেছ ডায়েৰি। কেছ ডায়েৰিৰ উপৰি আৰক্ষীক আদালতে চিকিৎসাধীন সাংসদ আৰ পি শৰ্মাৰ চিকিত্সা সম্পৰ্কীয় শেহতীয়া তথ্য দাখিলৰো নিৰ্দেশ দিছে। জানিব পৰা মতে, তাৰ বাবে কলকাতালৈ গৈ সাংসদগৰাকীৰ চিকিৎসা সম্পৰ্কীয় সকলো তথ্য সংগ্ৰহ কৰাৰ নিৰ্দেশ দিছে তদন্তকাৰী বিষয়াক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
